text: Sains Alexis vint a le mer fuiant;
   lluekes trueve une barge flotant
   Ki de passer se vait aparillant:
   Done son pris, si entra ens corant.
   Drechent lor voiles chil maistre maronant;
   Parmi le mer s’en eskipent a tant;
   Droit a Laliche cuident venir siglant,
   Mais Diu ne plot ne le sien cier cornant:
   Uns vens leva sor diestre costiant
   Ki les empeint trois liues bien avant,
   Si k’il aprocent de Jerusalem tant
   Ke de chel port ou il viénent nagant
   PageV01P290
   I vait on bien, che trovon nos lisant.
   En un sol jor a un mulet ambiant:
   Savoir poés k’ ensi plot Diu le grant.
  